Mart Murdvee

Mart Murdvee (18. märts 1951 Tabivere – 29. jaanuar 2022 Tallinn) oli eesti psühholoog ning õpetaja ja õppejõud. Ta lõpetas 1969. aastal Tartu 1. Keskkooli, 1974. aastal Tallinna Pedagoogilise Instituudi joonistamise, joonestamise ja tööõpetuse eriala ning 1989. aastal kaugõppes cum laude Tartu Riikliku Ülikooli sotsiaalpsühholoogia eriala. Aastatel 1996–1998 täiendas ta end: müügi- ja juhtimisalane nõustamine (European Bank for Reconstruction and Development, Turn Around Management Programme – Advisory programme in management and sales, 1996–1997); Euroopa Liiduga seotud riigiamet (Austrian Federal Academy of Public Administration, Seminar “Preparing Austria’s Civil Service for the European Union”, 1997); riigikaitse (Kõrgemad Riigikaitse Kursused, 1998); töö migrantidega (Otto Benecke Stiftung e.V., Deutschland, Seminar “Arbeit mit jungen Migranten in Deutschen Bundesrepublik”, 1998). Psühholoogiaeriala doktorandina Poolas Sileesia Ülikoolis uuris ta tööstressi ja heaolu seost (Occupational stress and well-being: moderating role of work-family conflict and locus of control; juhendajad dr. habil. B. Kožuscnik ja prof. M. Teichmann). Ta alustas oma pedagoogitööd üldhariduskoolis ja lõpetas ülikoolis. Vahepeale ja kõrvale mahtusid trükkimise ja trükiste kujundamisega ning nõuandmisega seotud ametid, aga ka teaduslike uurimistega seotud tööd. Uurijana tegi ta faktilisi, statistilisi ja analüütilisi töid, kusjuures statistilistel andmetöötlustel kasutas ta nii korrelatsioon- ja faktoranalüüse kui muid meetodeid. Tema põhiteemad lektorina olid distsipliin, motivatsioon, juhtimine, töötajate juhendamine 1972–1974 õpetaja Tallinna 42. Keskkoolis ja Tallinna 1. Keskkoolis 1974–1975 kohustuslikus ühe aasta pikkuses sõjaväeteenistuses NSV Liidu relvajõududes, olles raadioside ülekandeteenistuses 1976–1987 oli ta kunstnik ja tehnoloog Ajakirjandusmaja tootmisosakonnas 1976 kujundaja teeninduskombinaadis “Kiir” (Tallinn) Juunis–juulis 1978 kunstnik Eesti NSV Riikliku Etnograafiamuuseumi ekspeditsioonil hantide juurde: põhjapõdrakasvatajate juurde Uurali mäestiku põhjaosas ja kalurite juurde Obi jõe alamjooksul. 1987–1990 nõunik Pirgu Arenduskeskuses (Rapla rajoonis tegutsenud info-, õppe- ja arvutuskeskuses) 1990–1991 kirjastaja ettevõttes Business Communication Centre Ltd (Tallinn). 1991–1992 nõunik Kultuuriministeeriumis 1992–1997 kirjastaja ja turvatrükiste peaspetsialist trükikojas Vaba Maa 1997–1999 nõunik Riigikantseleis – algul Euroopa Liidu asjades, hiljem rahvastiku ja muulaste integratsiooni asjades 1999–2000 turvatrükiste peaspetsialist trükikojas Vaba Maa 2000–2019 lektor Tallinna Tehnikaülikoolis, algul tööstuspsühholoogia instituudis, viimastel aastatel tarkvarateaduse instituudis; osales uurimuslikes projektides. Peetud kursused: psühholoogia ja loogika; suhtlemispsühholoogia; kriisi- ja katastroofipsühholoogia; majanduspsühholoogia / Economic Psychology; tehnopsühholoogia / Techno-psychology; virtuaalsed, mobiilsed ja multilokaalsed töökohad / Virtual, Mobil and Multilocal Work; projektitöö; Assessment and Measurement in Work and Organizational Psychology; Research Methods and Data Analysis. Ta on pidanud loenguid ka Poolas Sileesia ülikoolis 2000–2022 uurija ja lektor koolitus- ja konsultatsioonifirmas PE Konsult OÜ. Firma pakub klientidele riskianalüüsi töökeskkonna füsioloogiliste ja psühholoogiliste ohutegurite väljaselgitamiseks ning nende võimaliku mõju hindamist töötaja tervisele; tööandja psühholoogilist nõustamist tööstressi vähendamiseks; teaduslikult valideeritud psühhomeetrilisi teste, mida tööandjad saavad kasutada kas iseendast paremaks arusaamiseks või erinevateks personaliuuringuteks või personalivalikuks. Tema isa oli kapten Agu Murdvee, poeg on dirigent ja viiuldaja Mikk Murdvee. "Tartu 1. Keskkooli vilistlaste nimekiri". Vaadatud 11.02.2022. "Eesti Teadusinfosüsteem. Mart Murdvee". Vaadatud 11.02.2022. Tallinna Tehnikaülikooli Tarkvarateaduse instituudile 2018. aastal esitatud Mart Murdvee elulugu Edgar Saar. Välitööde päevik. Tjumeni oblast, Jamali Neenetsi autonoomne ringkond, Priuralski rajoon. Juuni–juuli 1978. Eesti Rahva Muuseum, Topograafiline arhiiv 722 Eesti Rahva Muuseumi etnograafiliste jooniste kogus on Mart Murdvee tehtud 49 joonistust ja fotokogus 83 fotot. Muuseumikogu numbrid ERM EJ 372:1-49 ja ERM FK 1927:1-83. Saab vaadata Eesti muuseumide veebivärava https://www.muis.ee/ kaudu "PE Konsult OÜ koduleht Internetis". Vaadatud 16.02.2022. Haud Tartu Uus-Jaani kalmistul